**ТЕХНИЧЕСКО ЗАДАНИЕ**

***„Изработване на технически инвестиционни проекти за основен ремонт на горски пътища на територията на община Елин Пелин и упражняване на авторски надзор при изпълнението им“***

# ОБЩА ИНФОРМАЦИЯ:

* 1. **ВЪЗЛОЖИТЕЛ**

*Община Елин Пелин, Р България, гр. Елин Пелин, п.к. 2100, пл. Независимост № 1* - *доц. д-р инж. Ивайло Симеонов –кмет на Община Елин Пелин* .

# 2.ЛИЦЕ ЗА КОНТАКТ:

0725 60200- *инж. Боряна Георгиева*;

# 3. ПОЛУЧАВАНЕ НА ДОКУМЕНТАЦИЯ ЗА ОБЩЕСТВЕНА ПОРЪЧКА И РАЗЯСНЕНИЯ

*Достъп до документацията за участие*: *Възложителят предоставя неограничен*, *пълен*, *безплатен и пряк достъп до документацията за обществената поръчка на интернет страницата на* „*Профила на купувача*“ *на Възложителя*: **http://elinpelin.org/section-13-content.html**.

При писмено искане, направено до 3 /три/ дни преди изтичането на срока за получаване на оферти, възложителят е длъжен най-късно на следващия работен ден да публикува в профила на купувача писмени разяснения по условията на обществената поръчка.

Разясненията се предоставят чрез публикуване на профила на купувача.

# ОПИСАНИЕ НА ПРЕДМЕТА НА ПОРЪЧКАТА

**Предмет на поръчката: *„Изработване на технически инвестиционни проекти за основен ремонт на горски пътища на територията на община Елин Пелин и упражняване на авторски надзор при изпълнението им“***

* 1. **Място на изпълнение на поръчката:** *на територията на гр*. *Елин Пелин*.

# Срокове:

**2.1.Срок за изпълнение на поръчката:**

**Срокът конкретно за изготвяне на възложените проектни разработки** започва да тече от получаването на възлагателно писмо от Възложителя към Изпълнителя, ведно с което се предават всички налични изходни данни и приключва с предаването на изработените проекти към Възложителя за съгласуване и одобрение.

Срокът за изпълнение на изработване на технически проекти е **30 (тридесет) календарни дни от датата на възлагане, но не по-късно от 10 (десет) работни дни преди крайната дата за подаване на заявления за подпомагане за прием на проекти** по подмярка 8.3 “Предотвратяване на щети по горите от горски пожари, природни бедствия и катастрофични събития” по Мярка 8 “Инвестиции в развитието на горските територии и подобряване на жизнеспособността на горите” от Програмата за развитие на селските райони за периода 2014 – 2020 г. (ПРСР 2014 – 2020 г.), съфинансирана от Европейския земеделски фонд за развитие на селските райони (ЕЗФРСР), а срокът за изпълнение на авторския надзор е до завършване на строително- монтажните работи и издаване на акт 15 за обектите, но не по късно от ***31.12.2020г.***

**2.2.Срок на валидност на офертата** - *Офертата да бъде валидна за срок от* 120 *дни след датата*, *определена за краен срок за предаване на офертите за участие*.

# Максимална стойност на поръчката – Общата прогнозна стойност за всички обекти по настоящата обществена поръчка е в размер до 30 000,00 лв. (тридесет хиляди лева), без ДДС или 36 000.00 лв. /тридесет и шест хиляди лева /, с вкл. ДДС, разпределени както следва:

|  |  |  |  |
| --- | --- | --- | --- |
| **Обект** | **Проектиране** | **Авторски надзор** | **ОБЩО Проектиране + авторски надзор** |
| **„Изработване на технически инвестиционни проекти за основен ремонт на горски автомобилни пътища на територията на община Елин Пелин и упражняване на авторски надзор при изпълнението им“** | **29 000 лв.** | **1000 лв.** | **30 000,00 лв.** |
| **ОБЩО:** |  |  | **30 000,00 лв.** |

**ВАЖНО!!!** Няма да се оценяват оферти, в които участникът предлага цена за изпълнение на поръчката по-голяма **от общата посочената прогнозна стойност или тази по някое от бюджетните пера.**

В случай че участник предложи по-висока, от изброените по-горе стойности - той ще бъде предложен за отстраняване от процедурата, на основание чл. 107, т. 2 , буква „а“ от ЗОП, тъй като не отговаря на предварително обявените условия на поръчката.

**Условия и начин на плащане:** Плащанията ще се извършват в български лева по банков път.

**Официални езици** – Официалният език на документацията, офертите на участниците и езикът на комуникация е българският.

# ФИНАНСИРАНЕ:

Финансирането на дейностите по настоящата обществена поръчка ще представлява допустими разходи по одобрените проекти на Възложителя по „Програма за развитие на селските райони 2014 – 2020“, предвид което заплащането на основната част от дължимите суми ще бъде осъществено след одобрение на проектното предложение на Възложителя.При редуциране на одобрените суми за проектиране и авторски надзор от финансиращия орган, същите се редуцират чрез подписването на анекс като задължение на Възложителя към Изпълнителя.Разходи извършени от Изпълнителя, но не одобрени от финансиращия орган и / или редуцирани не са задължения на Възложителя.

# III. ТЕХНИЧЕСКА СПЕЦИФИКАЦИЯ

**ТЕХНИЧЕСКО ЗАДАНИЕ**

**За: „Изработване на технически инвестиционни проекти за основен ремонт на горски пътища на територията на община Елин Пелин и упражняване на авторски надзор при изпълнението им“;**

***Изготвяне на проект за мерки и мероприятия за опазване на горските територии от пожари (Приложение № 39 към чл 134, ал. 2от НАРЕДБА №18 От 7 октомври 2015г. за инвентаризация и планиране в горските територии) за горски територии собственост на община Елин Пелин.***

**І. ОБЩА ИНФОРМАЦИЯ**

Община Елин Пелин е разположена на площ от 433.049 кв.км. в централната част на Софийска област. Център на общината е гр.Елин Пелин, който се намира на 24 км източно от столицата София. Общата граница със Софийска голяма община е над 40 км. Освен със столична община, Община Елин Пелин граничи с общините Своге, Ботевград, Горна Малина, Ихтиман и Самоков. През територията на Община Елин Пелин преминават основните пътни артерии на страната - АМ “Хемус”, АМ “Тракия” и Главен път № 6 /Подбалканското шосе/. Преминават и две от основните жп - магистрали София – Бургас и транс-европейската Калотина-София-Пловдив-Свиленград. През територията на Община Елин Пелин преминават магистралните газопровод и нефтопровод на страната. Основен фактор, който влияе върху развитието на Общината е близостта със столицата. Естественото развитие на град София и постепенното му разрастване като територия превръща някога самостоятелната община в елемент от метрополията на “голяма” София, и развитието на общината да се подчинява както на развитието на района, така и на развитието на големия столичен град.

Община Елин Пелин заема източната част на Софийското поле и разположените му от север склонове на Стара планина и от юг-югоизток Средна гора.

Релефът е високоравнинен, полупланински и планински. Много добре е развито котловинното дъно, което е разположено между 539 м. и 600 м. надморско равнище. За територията на община Елин Пелин планински първенец е връх Мургаш – 1687 м.

**ІІ. ОПИСАНИЕ НА ДЕЙНОСТИТЕ**

1. **Пътища за движение на противопожарни автоцистерни**

Изискванията към пътищата за движение на противопожарни автоцистерни са:

- 1 надлъжен наклон не по-голям от 17 градуса (30 %), напречен наклон 6 %, обща товароносимост 18 t, натоварване на ос 14 t, ширина на платното минимум 5.5 - 6 m;

- на всеки 300 - 500 m се предвижда уширение на платното до 6 - 7 m, което служи за разминаване на автоцистерните, когато това не е възможно при съществуващата ширина на платното. На всеки 3-5 km при липса на подходящи места се проектират площадки за обръщане с размери 12 х 12 m;

- не се проектират за движение на пп автоцистерни пътища без изход с дължина по- голяма от 500 m.;

- гъстота на пътната мрежа, използвана за движение на противопожарни автоцистерни минимум 0.5 km/100 ha за всеки стопански участък.

**IІІ. ТЕХНИЧЕСКИ ПРОЕКТ**

Предмет на обществената поръчка е изготвяне на технически проекти за изграждане на два горски пътя за движение на противопожарни автоцистерни с обща дължина 10 000 метра.

**ПОДОБЕКТИ:**

1. **Пътища за движение на противопожарни автоцистерни:**

* **Участък от Път** **SFO2235 /I-8/-Нови хан-Габра - м. Мали попов дел – м. Ивако – граница з-ще. Долни Лозен, Столична община от km 0+000 до km 3+000**

Участъкът е съществуващ горски път с ширина на полосата от 3.00 – до 5.50 m. Поради планинския терен, липса на отводнителни съоръжения и липса на твърда настилка пътя е с дълбоки коловизи и изравяния.

* **Участък от Път** **SFO2235 /I-8/-Нови хан-Габра - м. Чуките – м. Шаваро – м. Йолова ливада - АМ „Тракия“ от km 0+000 до km 7+000**

Участъкът е съществуващ горски път с ширина на полосата от 2.00 – до 7.00 m. Поради планинския терен, липса на отводнителни съоръжения и липса на твърда настилка пътя е с дълбоки коловизи и изравяния.

* Геодезия

Всички геодезически работи трябва да отговарят на изискванията на "Инструкция за създаване и поддържане на геодезически мрежи с местно значение", издание на ГУГКК от 1986 г, като се спазват специфичните изисквания указани в техническото задание. Направа на опорен полигон от минимум 3бр. точки на километър. Стабилизирането на опорния полигон да се направи с дървени колове с размери 2/2/30см, набит в терена и окопан. Върху кола да се изпише трайно номера на полигоновата точка. Полигоновите точки да бъдат реперирани до три съществуващи трайни дадености. Допустимите стойности на средните квадратни грешки в положението на точките от геодезическия полигон, след изравнението не трябва да надвишават +/- 0.10 м. От положения опорен полигон да се заснеме ситуационно съществуващия път по полярен метод в оста, ръбовете и други характерни точки от пътя. Подробните точки да бъдат през 10 м в прав участък и на 5 м в хоризонтални криви с малък радиус и в характерни точки от пътя. Заснемат се всички точки, в оста, ръбовете на полосата включително площадки и откоси. В зоните на кръстовищата с други горски пътища се заснема от ръба на настилката на 20 м. Всички точки да бъдат изчислени с координати, обвързани с опорния полигон. Да се създаде височинна основа от трайно стабилизирани нивелачни репери, които да бъдат, на стабилна съществуваща основа – съоръжения, сгради, масивни скали и други. Височините на заснетите точки да се определят чрез тригонометрична нивелация изписани с точност до трети знак след десетичната точка.

* Пътна

Проектът да се разработи с технически елементи съответстващи на проектната скорост в отделните хомогенни участъци от пътя и настоящото техническо задание, съгласно изискванията на Нормативи за основните геометрични елементи за горските автомобилни пътища при условието за максимално придържане към съществуващия път. Проектираното пътното трасе да се придържа максимално към съществуващото положение и да се запази съществуващата настилка. Да се обърне специално внимание на отводняването на пътното платно и пътното тяло. Да се предвидят всички необходими видове строителни работи, които да осигуряват правилното оттичане на водите от пътното тяло. Пътните окопи да се почистят и оформят при необходимост. Да се предвиди попълването на банкетите с несортиран трошен камък. За по-добро отводняване да се предвидят при необходимост нови водостоци, да се предвиди ремонт на същестуващите водостоци, както и да се изградят нови окопни водостоци при пресичане с прилежащте горски пътища. Да се предвиди изсичане на дървета и храсти в обхвата на пътния габарит, както и почисване на окопи и банкети. В обхвата на населеното място да се предвидят нови бордюри и ремонт на тротоарите. Техническото решение в план да съвпада със съществуващото ситуационно развитие на пътя. Всички точки по приетата ос и тези в техните сечения на настилката и в обхвата на пътя да бъдат изчислени с координати, обвързани с опорния полигон. Техническото решение в план и профил да съвпада или да бъде близко до съществуващото ситуационно и нивелетно развитие на пътя. Радиусите на съществуващите хоризонтални и вертикални крива да не се намаляват. Пикетажът и нивелетата да се водят в проектната ос. Точките в ръбовете на настилката да се намират в сечения, перпендикулярни на оста. Координати и коти да се дават в оста и в ръбовете, при запазване на постоянна ширина на настилката. Проектното решение трябва да гарантира ефективно отводняване на пътя. Да бъде предвидено възстановяване и нормално функциониране на отводнителните съоръжения- водостоци, окопи и др. При необходимост трябва да се предвиди подобряване, включително и изграждане на нови отводнителни съоръжения. Когато пропускането на водата през водостоците е нарушено, да се предвиди почистване на съоръжението и профилиране на коритото на дерето в обсега на съоръжението.

* Организация на движението

Проектите за вертикална сигнализация с пътни знаци и хоризонтална маркировка да се разработят съгласно изискванията на Закона и Правилника за движение по пътищата и Наредби № 2, № 3 и № 18 на МРРБ в две части: временна сигнализация по време на строителството и постоянна при експлоатацията на пътя.

***IV. НОРМАТИВИ ЗА ПРОЕКТА***

Техническите проекти следва да бъдат изготвени съгласно ЗУТ, Наредба №4 от 2001 г. за обхвата и съдържанието на инвестиционните проекти и друга свързана подзаконова нормативна уредба по приложимите части в зависимост от допустимите за финансиране дейности. Проектите следва да бъдат придружени с подробни количествени сметки по приложимите части.

В обяснителните записки проектантите следва подробно да опишат необходимите изходни данни, дейности, технико-икономически показатели, спецификация на предвидените за влагане строителни продукти (материали, изделия, комплекти и системи) с технически изисквания към тях в съответствие с действащи норми и стандарти и технология на изпълнение, както и количествени сметки. Техническите проекти се изработват в обхват и съдържание съгласно изискванията на Наредба № 4 от 2001 г. за обхвата и съдържанието на инвестиционните проекти.

Процесът на изготвяне на техническата документация се предшества от осигуряване на скица и виза за проектиране, ако е приложимо. Тези документи се осигуряват от Възложителя.

С техническия проект се изясняват конкретните проектни решения в степен, осигуряваща възможност за цялостно изпълнение на предвидените видове СМР;

 *Инвестиционен проект следва да е с обхват и съдържание съгласно нормативните изисквания на Наредба №4/2001 г. за обхвата и съдържанието на инвестиционните проекти, а така също и специфичните изисквания на проекта. При изготвяне на техническите проекти следва да се вземат предвид и да се отчетат специфичните изисквания на: Закон за горите, Закон за устройство на територията, Наредба № 1 от 30 януари 2012 г. за контрола и опазването на горските територии, Наредба № 5/31.07.2014 г. за строителство в горските територии без промяна на предназначението им/, Наредба № 8/14.06.2001 г. на МРРБ, НАРЕДБА № 8 от 11.05.2012 г. за условията и реда за защита на горските територии от пожари, Указания за проектиране на горски автомобилни пътища 1987 г., както и другите нормативни документи, отнасящи се до този вид дейност.*

* *Работи извършвани от проектантския екип*

Техническите проекти се изработват в обхват и съдържание съгласно изискванията на Наредба № 4 от 2001 г. за обхвата и съдържанието на инвестиционните проекти при отчитане специфичните изисквания на приложимата нормативна уредба в съответствие със спецификата на конкретния обект. Техническият проект се състои като минимум (без да се ограничава до тях, когато се изискват и други части от нормативната уредба в съответствие със спецификата на конкретния обект) от следните части:

* *Класификация на горските пътища*съгласно Наредба № 5/31.07.2014 г. за строителство в горските територии без промяна на предназначението им:

В зависимост от функционалното им предназначение горските пътища се подразделят на следните категории:

1. трайни горски пътища - пътища за свързване на горски територии помежду им или с републиканските и местните пътища;

2. временни горски пътища - пътища за обслужване на сечищата и други горскостопански обекти и свързването им с трайни горски пътища.

Трайните горски пътища в зависимост от транспортно-експлоатационното си и техническо ниво се класифицират, както следва:

1. първа степен - горски автомобилни пътища с интензивност на движението от 21 до 100 оразмерителни автомобила (ОА/ден) с оразмерителна ос 10 т и пътна конструкция с асфалтобетоново покритие;

2. втора степен - горски автомобилни пътища с интензивност на движението от 6 до 20

ОА/ден с оразмерителна ос 10 т и пътна конструкция с асфалтобетоново покритие или повърхностна обработка, или настилка от трошен камък;

3. трета степен - горски автомобилни пътища с интензивност на движението до 5 ОА/ден с оразмерителна ос 10 т и пътна конструкция с асфалтобетоново покритие или повърхностна обработка, или настилка от трошен камък;

4. четвърта степен - горски автомобилни пътища с интензивност на движението до 5 ОА/ден с оразмерителна ос 10 т, без настилка или с настилка от трошен камък.

Временни горски пътища в зависимост от функционалното им предназначение се класифицират, както следва:

1. първи клас - тракторни горски пътища;

2. втори клас - коларски горски пътища.

Нормативите за основните технически параметри на горските автомобилни пътища се определят в зависимост от тяхната степен, характера на терена и проектната скорост.

Теренът в зависимост от характера му, се разделя на три категории:

**Равнинен** - с преобладаващ напречен наклон до 15%, надлъжен наклон до 3% и слабо изразена хидрографска мрежа.

**Хълмист** - с преобладаващ напречен наклон от 15% до 30%, надлъжен наклон от 3% до 5% и добре изразена хидрографска мрежа.

**Планински** - с преобладаващ напречен наклон над 30%, надлъжен наклон над 5% и силно изразена хидрографска мрежа.

Нормативите за основните технически параметри на горските автомобилни пътища са представени в таблица Приложение 1.

**Нормативи за основните геометрични елементи за горските автомобилни пътища:**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Степен на пътя** | **Първа** | | | **Втора** | | | **Трета** | | | **Четвърта** | | |
| ***Характер на терена*** | ***Равнинен***  ***(Р)*** | ***хълмист***  ***(Х)*** | ***планински***  ***(П)*** | ***Р*** | ***Х*** | ***П*** | ***Р*** | ***Х*** | ***П*** | ***Р*** | ***Х*** | ***П*** |
| Проектна скорост, км/ч | 60 | 40 | 25 | 40 | 30 | 20 | 40 | 30 | 20 | 30 | 25 | 10 |
| Брой на пътните ленти | 2 | 2 | 2 | 1 | 1 | 1 | 1 | 1 | 1 | 1 | 1 | 1 |
| Широчина на: |  |  |  |  |  |  |  |  |  |  |  |  |
| - пътните ленти, м | 3,0 | 3,0 | 3,0 | 3,5 | 3,5 | 3,5 | 3 | 3 | 3 | 3 | 3 | 3 |
| - водещи ивици | 2 x 0,25 | 2 x 0,25 | 2 x 0,25 |  |  |  |  |  |  |  |  |  |
| - платно за движение | 6,50 | 6,50 | 6,50 | - | - | - | - | - | - | - | - | - |
| - пътното платно, м | 9,00 | 9,00 | 9,00 | 5 | 5 | 5 | 4 | 4 | 4 | 4 | 4 | 4 |
| - банкетите, м | 1,25 | 1,25 | 1,25 | 0,75 | 0,75 | 0,75 | 0,5 | 0,5 | 0,5 | 0,5 | 0,5 | 0,5 |
| - мостовете между парапетите, м | 10,50 (9,90) | 10,50 (9,90) | 10,50 (9,90) | 5 | 5 | 5 | 5 | 5 | 5 | 5 | 5 | 5 |
| - мостовете между бордюрите, м | 7,00 | 7,00 | 7,00 | 4 | 4 | 4 | 4 | 4 | 4 | 4 | 4 | 4 |
| Разстояние на видимост, м: |  |  |  |  |  |  |  |  |  |  |  |  |
| - при спиране | 70 | 35 | 25 | 35 | 25 | 20 | 35 | 25 | 20 | 25 | 20 | 15 |
| - при изпреварване | 475 | - | - | - | - | - | - | - | - | - | - | - |
| Максимален надлъжен наклон, %: | 7 | 8 | 9 | 7 | 8 | 9 | 7 | 8 | 9 | 7 | 8 | 9 |
| - в серпентини | -3 | (3,5) | (4) | - | 4 | 6 | - | 4 | 6 | - | 5 | 7 |
|  |  | 3,5 |  |  |  |  |  |  |  |  |  |  |
| Максимален напречен наклон, %: |  |  |  |  |  |  |  |  |  |  |  |  |
| - в права | 2,5 | 2,5 | 2,5 | 2,5 | 2,5 | 2,5 | 2,5 | 2,5 | 2,5 | 2,5 | 2,5 | 2,5 |
| - в крива | 7 | 7 | 7 | 6 | 6 | 6 | 6 | 6 | 6 | 6 | 6 | 6 |
| Минимален радиус на: |  |  |  |  |  |  |  |  |  |  |  |  |
| - хоризонтални криви, м | 120 | 45 | 25 | 60 | 30 | 20 | 45 | 30 | 20 | 45 | 30 | 15 |
| - изпъкнали вертикални криви, м | 2400 | 1000 | 1000 | 1000 | 1000 | 1000 | 1000 | 1000 | 1000 | 1000 | 1000 | 1000 |
| - вдлъбнати вертикални криви, м | 750 | 500 | 500 | 500 | 500 | 500 | 500 | 500 | 500 | 500 | 500 | 500 |
| - серпентини, м | - | 30 | 20 | - | 20 | 15 | - | 20 | 15 | - | 20 | 15 |

**Нормативи за основните геометрични елементи на горските тракторни пътища:**

|  |  |  |  |  |
| --- | --- | --- | --- | --- |
| **Вид на тракторита** | **Приспособени селскостопански** | | **Специализирани дърводобивни** | |
| ***Група на тракторния път*** | ***Първа*** | ***Втора*** | ***Първа*** | ***Втора*** |
| Широчина на пътя, м | 4 | 4 | 4 | 4 |
| Максимални надлъжни наклони по посока на  извозване на товарите, % | 25 | 30 | 30 | 35 |
| -за къси отсечки до 100 м от пътя | 30 | 35 | 35 | 40 |
| Максимални надлъжни наклони по посока обратна  на извозване на товарите, % | 15 | 10 | 20 | 15 |
| -за къси отсечки до 100 м от пътя | 20 | 15 | 25 | 20 |
| Максимален напречен наклон, % | 15 | 15 | 20 | 15 |
| Препоръчителен напречен наклон, % | 5 | - | 5 | - |
| Максимален радиус на хоризонталните криви, м | 20 | 15 | 15 | 15 |
| Уширение на пътя в хоризонталните криви, м | 1.5-2 | 1.5-2 | 1-2 | 1.5-2 |

**Нормативи за основните геометрични параметри на коларските горски пътища:**

|  |  |  |
| --- | --- | --- |
| **Група коларски път** | **Първа** | **Втора** |
| Надлъжни наклони по посока на извозване на товарите, м | 20 | 30 |
| За къси отсечки до 50 м от пътя, % | 25 | 35 |
| Надлъжен наклон по посока, обратна на посоката на извозване на  товарите, % | 20 | 15 |
| За къси отсечки до 50 м от пътя, % | 25 | 20 |
| Широчина на пътя, м | 2,5 | 2 |

По отношение на горските пътища следва да бъдат спазвани и следните изисквания:

Новите и стабилизираните съществуващи горски пътища трябва да бъдат проектирани по начин, съобразен с очакваната честота, тип и скорост на движение, почвените и геоложки условия, подобряващ условията за отводняване и в съответствие с принципите за опазване качеството на водата, ландшафта и другите природни условия;

Пътищата трябва да бъдат разположени така, че:

(1) Да бъдат избегнати защитени територии, опитни площи, райони с висока консервационна стойност и екологично чувствителни райони, археологични и културни паметници;

(2) Да бъде минимизиран броят на пресечните точки с водни течения и да не бъдат нарушавани условията за естествено отводняване.

(3) Да бъдат ограничени до минимум земекопните работи, използвайки максимално конкретните топографски условия;

(4) Да бъдат избегнати стръмните и нестабилни склонове и терени с потенциална опастност от свлачища;

(5) Да бъдат избягвани корекции в коритата на водните течения, буферните ивици и крайречната растителност;

(6) Водите от пътната настилка да се оттичат колкото е възможно по-далеч от водните потоци или дренажните канали.

1. ***V. ОБЕМ И СЪДЪРЖАНИЕ НА ПРОЕКТА***

1.1 ОФОРМЯНЕ И ПРЕДСТАВЯНЕ НА ПРОЕКТНИТЕ МАТЕРИАЛИ

1.1.1. ЧЕРТЕЖИ

Чертежите да бъдат в подходящия мащаб на хартия.

* СИТУАЦИЯ в М 1:2 000, разположена под надлъжния профил, с нанесени :
* НАДЛЪЖЕН ПРОФИЛ в М 1:2000/200, с нанесени нивелачни репери.
* ТИПОВИ НАПРЕЧНИ ПРОФИЛИ
* ДЕТАЙЛИ.

1.1.2. ТЕКСТОВА ЧАСТ

Текстовата част на проекта да бъде комплектована в отделни папки /свитъци/, които

да съдържат:

* ОБЯСНИТЕЛНА ЗАПИСКА
* ТАБЛИЦИ
* КОЛИЧЕСТВЕНИ СМЕТКИ И ВЕДОМСТИ
* ОБОБЩЕНА КОЛИЧЕСТВЕНА СМЕТКА

**VI. ЕКЗЕМПЛЯРИ**

На Възложителя се предават 3 комплекта папки на български език съдържащ:

*Част Геодезия*

*Част Пътна*

*Част Конструктивна*

*Част ПБЗ*

*Част ПБ*

*Част ОД*

*Част Управление на строителните отпадъци*

Всички части от проекта да са изготвени и заверени от проектанти със съответната проектантска правоспособност в обхват и съдържание съгласно Наредба 4 от 21.05.2001г. за обхвата и съдържанието на инвестиционните проекти.

Всички обяснителни записки към отделните проектни части да бъдат представени в цифров вид на Word.

* Проектът да бъде представен в 4 (четири) екземпляра на хартиен носител и 1 /един/ на магнитен носител в електронен вариант ( КСС на Excel, чертежите на AutoCad - .dwg файл ).

# ИЗИСКВАНИЯ КЪМ УЧАСТНИЦИТЕ

**А. ЛИЧНО СЪСТОЯНИЕ НА УЧАСТНИЦИТЕ**

**1.**Възложителят отстранява от участие от обществената поръчка участник, когато:

* + 1. е е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;
    2. е осъден с влязла в сила присъда, освен ако е реабилитиран, за престъпление, аналогично на тези по т. 1.1. в друга държава членка или трета страна;
    3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на кандидата или участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила.
    4. е налице неравнопоставеност в случаите по чл. 44, ал. 5 ЗОП;
    5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

* + 1. е налице конфликт на интереси, който не може да бъде отстранен.

**2.** Основанията по т. 1.1., 1.2 и 1.6 се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

**3.**Основанията за отстраняване се прилагат съобразно чл. 57 от ЗОП.

**4.**Доказването липсата на основанията за отстраняване се извършва по реда на чл. 58. от ЗОП.

**5.**Документите, чрез които се доказва липсата на основания за отстраняване на участника (представят се преди подписване на Договора), са:

* свидетелство за съдимост;
* удостоверение от органите по приходите и удостоверение от общината по седалището на Възложителя и на участника;

**6.** Освен на основанията, посочени по-горе, Възложителят отстранява от участие:

а/ участник, който не отговаря на поставените критерии за подбор или не изпълни друго условие, посочено в обявата за събиране на оферти;

б/ участник, който е представил оферта, която не отговаря на:

* предварително обявените условия на поръчката;
* правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в Приложение № 10 към чл. 115 ЗОП (Приложение № 12);

в/ участници, които са свързани лица.

**Уточнение:** Участник, за когото са налице основания по чл. 54, ал. 1 ЗОП има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

1. е погасил задълженията си по чл. 54, ал. 1, т. 3 ЗОП, включително начислените лихви и/или глоби или че те са разсрочени, отсрочени или обезпечени;
2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;
3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението.

В случай че предприетите от участника мерки са достатъчни, за да се гарантира неговата надеждност, възложителят не го отстранява от процедурата.

# Б. КРИТЕРИИ ЗА ПОДБОР:

**Правоспособност за упражняване на професионална дейност:** Възложителят **не поставя** изисквания за годност/правоспособност.

**1. Общи условия**

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

В случай, че участникът предвижда участието на подизпълнители при изпълнение на поръчката или ще ползва ресурсите на трети лица:

- Подизпълнителите трябва да нямат свързаност с друг участник, както и да отговарят на критериите за подбор съобразно вида и дела от поръчката, които ще изпълняват и за тях да не са налице основанията за отстраняване от процедурата.

- Третите лица трябва да отговарят на съответните критерии за подбор, за доказването на които кандидатът или участникът се позовава на техния капацитет и за тях да не са налице основанията за отстраняване от процедурата.

**2.Икономическо и финансово състояние:**

**2.1.** Участниците в обществената поръчка следва да имат застраховка „Професионална отговорност“ в проектирането, съгласно чл.171 от ЗУТ или еквивалентен документ за чуждестранните лица, съобразно законодателството на държавата в която са установени, с покритие, съответстващо на обема и характера на поръчката, произтичащо от нормативен акт (обектите, предмет на поръчката са втора група строежи, четвърта категория).

***Удостоверяване:*** *При подаване на офертата обстоятелството се декларира в* ***Приложение № 5 - Сведения за участника,*** *с посочване на**застрахователна сума, уеб адрес, орган или служба, издаващи документа, точно позоваване на документа* *за наличие на Валидна застраховка за „Професионална отговорност“ по чл.171 ал.1 от ЗУТ, при лимит на отговорността, съгласно чл.5, ал.1, т.4 от Наредбата за условията и реда за задължително застраховане в проектирането и строителството или еквивалентен документ /за чуждестранните лица/. Професионалната дейност от застрахователните полици трябва да отговаря на предмета на поръчката (обектите, предмет на поръчката са втора група строежи, четвърта категория).*

***Доказване***: При сключване на договора, участникът избран за изпълнител следва да представи заверено копие на валидни застрахователни полици или еквивалентен документ /за чуждестранните лица/ съобразно декларираното, а в случай, че срокът на валидност на полицата изтича до датата на подписване на договора – и заверено копие на новата застрахователна полица.

**3. Изисквания относно техническите възможности и/или квалификация за изпълнение на обществената поръчка:**

**3.1. Участникът да е извършил минимум 1 (една) услуга, идентична или сходна с предмета на настоящата обществена поръчка, през последните 3 (три) години, считано от датата на подаване на офертата.**

**Важно!!!** Идентичен или сходен предмет на поръчката е, както следва: *Услуги по изготвяне на технически или работен проект за ремонт и/или реконструкция и/или рехабилитация и/или изграждане на горски пътища и/или улици и/или пътища и/или други обекти от пътната инфраструктура;*

***Удостоверяване:***

*Участникът попълва* ***Приложение № 4*** *-* ***Списък на услугите, идентични или сходни с предмета на поръчката, изпълнени през последните 3 / три/ години, считано от датата на подаване на офертата,*** *на услугите, които по предмет и обем са сходни с услугата – предмет на настоящата обществена поръчка, с посочване на стойностите, датите и получателите.*

***Доказване:***

*При сключване на договора за обществена поръчка избраният за изпълнител трябва да представи доказателство за извършените услуги, които е описал на етап участие в процедурата за обществена поръчка в* ***Приложение № 4 - Списък на услугите, идентични или сходни с предмета на поръчката.***

3.2. Участникът да разполага с необходимия експертен потенциал, както следва:

**1.Експерт по пътно строителство** – висше образование, образователна степен „Магистър” в областта на строителното инженерство, специалност пътно строителство или еквивалент. Минимум 3 години общ професионален опит по специалността. Да притежава валидно Удостоверение за пълна проектантска правоспособност за съответната година или еквивалентен документ за чуждестранните участници.

**2.Експерт Геодезия** - висше образование, образователна степен „Магистър” в областта на строителното инженерство, специалност „Геодезия” или еквивалент, с професионален опит минимум 3 години по специалността и валидно Удостоверение за пълна проектантска правоспособност за съответната година или еквивалентен документ за чуждестранните участници.

**3.Експерт по безопасност и здраве** - висше образование, образователна степен „Магистър” в областта на строителното инженерство, с професионален опит минимум 3 години. Да притежава валидно Удостоверение „Координатор по безопасност и здраве” или „Специалист по БЗР” или еквивалентен документ.

**4.Експерт по Пожарна Безопасност** - висше образование, образователна степен „Магистър” в областта на строителното инженерство. Да притежава валидно удостоверение по интердисциплинарна част „ПБ”.

**5.Експерт по План за управление на строителните отпадъци** - висше образование, образователна степен „Магистър” в областта на строителното инженерство. Завършил успешно квалификационен курс на обучение: „Нормативен контекст, основни положения и практически указания по приложението на Наредба за управление на строителните отпадъци и за влагане на рециклирани строителни материали“ и притежаващ такъв сертификат или еквивалент.

***Забележка:*** *Изискването за експертите по Безопасност и здраве, Пожарна Безопасност и План за управление на строителните отпадъци може да бъдат изпълнени също от 1 или 2 експерти, които да притежават необходимите удостоверения/сертификати за квалификация.*

***Удостоверяване:***

*Участникът попълва* ***Приложение №13 Списък на персонала, който ще изпълнява поръчката, и/или на членовете на ръководния състав, които ще отговарят за изпълнението****, в който е посочена професионална компетентност на лицата /квалификацията и опита им, с посочане на № на удостоверението/, сходен на дейностите от настоящата обществена поръчка – идентификация на дипломите за придобито образование и степен и описание на професионалния им опит.*

***Доказване:***

При сключване на договора за обществена поръчка избраният за изпълнител трябва да представи списък на персонала, който ще изпълнява поръчката, в който е посочена професионалната компетентост на лицата, които е посочил за изпълнение на поръчката на етапа на участие в процедурата за обществена поръчка в **Приложение №13 Списък на персонала, който ще изпълнява поръчката, и/или на членовете на ръководния състав, които ще отговарят за изпълнението**.

1. **УКАЗАНИЯ ЗА ПОДГОТОВКА НА ОФЕРТАТА**

При подаване на оферта участникът декларира липсата на основанията за отстраняване по чл. 54, ал. 1, т.1-5 и т.7 от ЗОП и съответствие с критериите за подбор чрез представяне на съответните декларации и изискуемите към тях документи.

Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.

Независимо от възможността за използване на подизпълнители отговорността за изпълнение на договора за обществена поръчка е на изпълнителя.

Всички документи трябва да бъдат попълнени в съответствие с предоставените от възложителя образци, чиито условия са задължителни за участниците и не могат да бъдат променяни.

Офертата се подава от участника или от упълномощен от него представител – лично, по пощата или по куриер, в запечатан, непрозрачен плик, на който са обозначени наименованието на поръчката, за която се подава офертата, име на участника и адрес за кореспонденция, на следния адрес: **Община Елин Пелин, гр. Елин Пелин, пл. Независимост № 1, п.к. 2100, област Софийска**, **деловодство на община Елин Пелин**. Подаването на оферта се извършва от 08:00 ч. до 17:00 ч. всеки работен ден до изтичане на срока, посочен в Обявата за обществена поръчка.

Оферти с нарушена цялост или в незапечатана опаковка, както и оферти, получени след изтичане на срока, посочен в обявата, не се приемат за участие.

До изтичането на срока за подаване на оферти всеки участник може да промени, да допълни или да оттегли офертата си.

Техническото предложение на участниците трябва да е съобразено с Техническата спецификация.

# Офертата включва:

* 1. **Ценово предложение,** *което се подготвя от участника съобразно Приложение №* 3 *и се представя на* **хартиен носител и електронен носител (СD, във формат Excel)** *и се поставя в опаковката*. **Ценово предложение** *трябва да е в български лева с и без включен ДДС*.

## Участникът носи отговорност за евентуално допуснати грешки или пропуски в изчисленията на предложените от него цени.

При несъответствие между цифровата и изписаната с думи цена ще се взема предвид изписаната с думи.

**Забележка**: Няма да се оценяват оферти, в които участникът предлага цена за изпълнение на поръчката по-голяма **от общата посочената прогнозна стойност или тази по някое от бюджетните пера.**

В случай че участник предложи по-висока, от изброените по-горе стойности - той ще бъде предложен за отстраняване от процедурата, на основание чл. 107, т. 2 , буква „а“ от ЗОП, тъй като не отговаря на предварително обявените условия на поръчката.

**Забележка**:Посочената цена се закръгля до втория знак след десетичната запетая.

**2.Предложението, „Приложение №2“, съдържа**: Описание на разпределението на ресурсите и организация на екипа при изпълнение на дейностите в обхвата на поръчката.

**3.Приложения, попълнени по образец.**

1. **КРИТЕРИЙ ЗА ВЪЗЛАГАНЕ „ИКОНОМИЧЕСКИ НАЙ-ИЗГОДНА ОФЕРТА“ „ОПТИМАЛНО СЪОТНОШЕНИЕ КАЧЕСТВО/ЦЕНА”**

**ПОСОЧВАНЕ НА МЕТОДИКАТА ЗА КОМПЛЕКСНА ОЦЕНКА, СЪОБРАЗНО ЧЛ. 70, АЛ. 7 ОТ ЗОП:**

Критерият за оценка на офертите е **„икономически най-изгодна оферта“ – чл. 70, ал. 2, т. 3 от ЗОП.**

Класирането на допуснатите до оценка оферти се извършва на база получената от всяка оферта **„Комплексна оценка“ (КО).** Комплексната оценка представлява сума от индивидуалните оценки по определените предварително от възложителя показатели, отразяващи оптималното съотношение качество/цена, както следва:

|  |  |
| --- | --- |
| **Показател – П** | **Максимално възможен брой точки** |
| 1. Предлагана цена – Пц | 50 |
| 1. Техническо предложение за изпълнение на поръчката – Тп | 50 |

Комплексна оценка **(КО) = Пц+ Тп.**

На първо място се класира участникът, събрал най-много точки. Максималният брой точки, който може да получи участник, е **100 т.**

**Указанията за определяне на оценката по всеки показател**

**А. Предлагана цена – Пц**

Показател „Предлагана цена“ е с максимален брой точки 50. Максималният брой точки по този показател получава офертата с предлагана най-ниска обща цена. Точките на останалите участници се определят в съотношение към най-ниската предложена цена по следната формула:

Където:

**Пцmin** е минималната обща предложена цена;

**Пцi** е общата цена предложена от i-тия участник;

**Б. Техническо предложение за изпълнение на поръчката – Тп**

С предложената методика се оценява разпределение на ресурсите и организация на екипа на всяка оферта в съответствие с предмета на обществената поръчка и се дава възможност да бъдат сравнени и оценени обективно техническите предложения на кандидатите.

Оценката на техническото предложение се извършва по точковата система на оценяване по скалата посочена по-долу. То трябва задължително да e съобразено с Техническите спецификации.

В Техническо предложение за изпълнение на поръчката ще бъде оценяван качествен критерий - Разпределение на ресурсите и организация на екипа при изпълнение на дейностите в обхвата на поръчката:

**Разпределение на ресурсите и организация на екипа при изпълнение на дейностите в обхвата на поръчката:**

В техническото предложение участниците следва да представят разпределението на ресурсите за изпълнение на поръчката; разпределението на задачите и отговорностите на отделните експерти съгласно планираните дейности и методите на координация и комуникация с Възложителя; мерките за осигуряване на качеството; методите за съгласуване на дейностите и други организационни аспекти, които са необходими за качественото и срочно изпълнение на възложената поръчка.

Участниците следва да предложат организация на екипа за изпълнение на поръчката, която считат за най-подходящи, в съответствие с обхвата на поръчката и заложените цели и резултати. Участниците следва да представят начина на изпълнение на поръчката за всяка от дейностите, включени в обхвата на поръчката (Техническата спецификация) и разпределение на дейностите и отговорностите на експертите.

**Този показател получава максимум 50 т. по скалата за оценка, посочена по-долу.**

**Офертите на участниците, които отговарят на изисквания на възложителя се подлагат на анализ и се оценяват по следните показатели:**

|  |  |
| --- | --- |
| **Показател „Разпределение на ресурсите и организация на екипа при изпълнение на дейностите в обхвата на поръчката“** | **Бр. точки – 50** |
| Предложената от участника организация на изпълнението на поръчката осигурява изпълнението на минималните изисквания на Възложителя, посочени в Техническата спецификация, а именно:  - Участникът е предложил организация на работата на екипа от експерти, посочил е как се разпределят отговорностите и дейностите между тях, методите за осъществяване на комуникацията с Възложителя, координация и съгласуване на дейностите и други организационни аспекти, които са необходими за качественото и срочно изпълнение на възложената поръчка.  - Участникът е представил описание на начина на изпълнение на поръчката. | 10 т. |
| Предложената от участника организация на изпълнението на поръчката осигурява изпълнението на минималните изисквания на Възложителя, посочени в Техническата спецификация, а именно:  - Участникът е предложил организация на работата на екипа от експерти, посочил е как се разпределят отговорностите и дейностите между тях, методите за осъществяване на комуникацията с Възложителя, координация и съгласуване на дейностите и други организационни аспекти, които са необходими за качественото и срочно изпълнение на възложената поръчка.  - Участникът е представил описание на начина на изпълнение на поръчката.  Техническото предложение надгражда минималните изисквания на Възложителя, посочени в Техническата спецификация при условие, че е налично поне **едно** от следните обстоятелства:  1. За всяка от дейностите е показано разпределението по експерти (кой какво ще изпълнява) на ниво отделна задача *(за целите на настоящата методика под „задача“ се разбира обособена част от дефинирана дейност, която може да бъде самостоятелно възлагана на отделен експерт и чието изпълнение може да се проследи еднозначно, т.е. има дефинирани начало и край и измерими резултати)*;  2. За всяка дейност са дефинирани необходимите ресурси за нейното изпълнение (информация, документи, срещи с Възложителя, срещи със заинтересовани страни и др.) и задълженията на отговорния/те за изпълнението й експерти; | 30 т. |
| Предложената от участника организация на изпълнението на поръчката осигурява изпълнението на минималните изисквания на Възложителя, посочени в Техническата спецификация, а именно:  - Участникът е предложил организация на работата на екипа от експерти, посочил е как се разпределят отговорностите и дейностите между тях, методите за осъществяване на комуникацията с Възложителя, координация и съгласуване на дейностите и други организационни аспекти, които са необходими за качественото и срочно изпълнение на възложената поръчка.  - Участникът е представил описание на начина на изпълнение на поръчката.  Техническото предложение надгражда минималните изисквания на Възложителя, посочени в Техническата спецификация при условие, че са налични **две** от следните обстоятелства:  1. За всяка от дейностите е показано разпределението по експерти (кой какво ще изпълнява) на ниво отделна задача *(за целите на настоящата методика под „задача“ се разбира обособена част от дефинирана дейност, която може да бъде самостоятелно възлагана на отделен експерт и чието изпълнение може да се проследи еднозначно, т.е. има дефинирани начало и край и измерими резултати)*;  2. За всяка дейност са дефинирани необходимите ресурси за нейното изпълнение (информация, документи, срещи с Възложителя, срещи със заинтересовани страни и др.) и задълженията на отговорния/те за изпълнението й експерти; | 50 т. |

***Предложения относно разпределението на задачите и отговорностите между предлаганите експерти, които не отговарят на техническото задание и минималните изисквания към съдържанието на този показател или ако липсва тази съставна част от техническото предложение следва да бъдат предложени за отстраняване.***

За целите на настоящата методика, използваните в този раздел определения следва да се тълкуват, както следва:

**"Неподходяща оферта"** е оферта, която не отговаря на техническите спецификации и на изискванията за изпълнение на поръчката или е подадена от участник, който не отговаря на поставените критерии за подбор или за когото е налице някое от посочените в процедурата основания за отстраняване. Ако се констатира, че дадена оферта попада в обхвата на посочената дефиниция за „неподходяща оферта“ същата се отстранява от участие в обществената поръчка.

**Важно:** Участникът следва да разработи и представи график, изготвен съобразно Техническото му предложение, Техническата спецификация и в съответствие с действащата нормативна уредба. В графика следва да е налице съответстващо разпределение на времето между различните процеси, съставящи отделните дейности, при отчитане и на времето необходимо за провеждане на нормативно изисквани процедури, като е посочена и необходимата работна сила за изпълнението на всеки процес. При констатирано разминаване между линейния график и техническото предложение на участника, същият ще бъде отстранен.

# СКЛЮЧВАНЕ НА ДОГОВОР

# Възложителят сключва с определения изпълнител писмен договор за обществена поръчка при условията и по реда на чл. 112 от ЗОП.